Document ID: /roh_data/filtered/fineweb-2-filterrobots_roh.jsonl.gz/9890

Informationen Coronavirus
Infurmaziuns coronavirus
Informazioni coronavirus
Grazia fitg per Voss interess per ils tests planisads e sistematics en ils manaschis en il Grischun. Nus ans legrain, sche Vus As participais als tests regulars en Voss manaschi. Vus gidais uschia essenzialmain a franar la pandemia da COVID-19.
Sch'il manaschi, nua che Vus lavurais, è s'annunzià per ils tests en ils manaschis, survegnis Vus automaticamain in e-mail cun l'invit d'As registrar persunalmain. La registraziun vegn fatga sin ina plattafurma d'internet en conturns protegids. Vossa patruna u Voss patrun n'ha nagin access a Vossas datas, el survegn sulettamain datas anonimisadas e resumadas (p.ex. dumber total dals tests fatgs, dumber total dals resultats positivs / negativs). Las datas da sanadad e las infurmaziuns dal questiunari na pon – per motivs da la protecziun da datas – betg vegnir consultadas da las interpresas (plattafurma criptada e protegida).
Gea. Il questiunari sin la plattafurma dals tests en ils manaschis è concepì uschia, che quest aspect vegn resguardà e che Vus vegnis clamà ad ura al test.
Gea. Il questiunari sin la plattafurma dals tests en ils manaschis è concepì uschia, che quest aspect vegn resguardà e che Vus vegnis clamà ad ura al test, sche quai è necessari.
Per ils tests en ils manaschis vegnan fatgs tests da spida. Quests tests pon vegnir fatgs facilmain a chasa, en moda simpla e nuncumplitgada.
Cur che Vus As annunziais sin la plattafurma, emplenis Vus in questiunari davart Voss stadi da sanadad e davart Vossa mobilitad. Sin basa da quest questiunari vegni calculà, en tge intervals che Vus duais far in test. Cur ch'igl è uschè lunsch, survegnis Vus mintgamai in avis e faschais lura sezza resp. sez il test.
Na. Per motivs da la protecziun da datas avais mo Vus sezza resp. Vus sez invista da questa infurmaziun.
Vossas datas na vegnan transmessas a naginas terzas persunas, er betg a Vossa patruna u Voss patrun. Mo en cas ch'il resultat d'in test è positiv, survegn il team dal contact tracing access a Vossas datas per pudair As contactar.
Il test da spida è in test da PCR (medema procedura sco tar il sfrusch dal nas u da la gula) ed è fitg fidabel.
Il test è fitg simpel e dovra mo pauc temp. Ina instrucziun detagliada chattais Vus qua. Nus As supplitgain da far il test la damaun avant che lavar ils dents.
Giai per plaschair per ina nova bavrola.
Prendai suenter il test il pli svelt pussaivel.
Il test è gratuit per Vus!
Ils sets da test pon vegnir retratgs en Voss manaschi a la «staziun da prender». Vus duessas adina avair in set da test a chasa.
Na. I n'exista nagina obligaziun da far tests.
Tant per Vus sco er per il manaschi èsi da tut temp pussaivel da terminar la seria da test. Quai na vegn dentant betg recumandà.
Na. Cun excepziun da l'Uffizi federal da sanadad publica (UFSP) e da Vus sezza resp. da Vus sez n'ha nagin access al resultat – ed il resultat na po vegnir dumandà nagliur e da nagin.
Da naginas. Vossa patruna u Voss patrun survegn unicamain infurmaziuns generalas che pertutgan l'interpresa, per exempel il dumber da tests fatgs en il manaschi, la rata da positivitad e.u.v. I n'è betg pussaivel da trair conclusiuns a singulas persunas.
Quellas vegnan duvradas per generar Voss profil da ristgas. Suenter ch'ils tests en ils manaschis èn terminads, vegnan ellas stizzadas. Legiai en quest connex per plaschair la decleraziun da consentiment e las disposiziuns davart la protecziun da datas sin la plattafurma.
Vus pudais tscherner tranter tudestg e talian.
En mintga cas! Empleni il questiunari ed inditgai che Vus lavurias da chasa anora. Quai vegn resguardà en il profil da ristgas.
La regulaziun da quarantina vegn adattada per las interpresas participantas: Sche Vus avais gì stretg contact (main che 1,5 meters distanza durant dapli che 15 minutas senza protecziun adattada) cun ina persuna infectada, na stuais Vus betg ir en quarantina. Vus pudais lavurar vinavant, sche Vus n'avais vinavant nagins sintoms e sch'ils tests che Vus faschais en il rom dals tests en ils manaschis èn vinavant negativs.
Sch'il resultat da Voss test è negativ, lavurais Vus vinavant sco usità ed observais consequentamain las mesiras da protecziun e d'igiena actualas. Vus survegnis automaticamain in avis electronic per far il proxim test.
Sch'il resultat da Voss test è positiv, stuais Vus ir immediatamain en autoisolaziun. I n'è betg necessari da far in test posteriur, perquai ch'il test da spida PCR è renconuschì uffizialmain. Vus vegnis contactada resp. contactà dal contact tracing dal Grischun ed infurmada resp. infurmà davart l'ulteriur proceder.
Gea – sche Vus observais las mesiras da protecziun e d'igiena actualas e premess che Vus n'hajas nagins sintoms.
Il resultat dal test è per regla avant maun entaifer 24 uras suenter ch'el è arrivà en il labor.